RO
C 192/54
☐
Jurnalul Oficial al Uniunii Europene
11.5.2022
Niciuna dintre părțile la concentrare nu este activă pe piețe din amonte sau din aval de piețele celorlalte părți.
În cazul în care concentrarea îndeplinește criteriile de la punctul 5 litera (c) din Comunicarea privind o procedură simplificată, secțiunile 8, 9 și 11 de mai jos nu trebuie completate.
ȘI/SAU (d)
Punctul 5 litera (d) din Comunicarea privind o procedură simplificată ☐
☐
Două sau mai multe întreprinderi fuzionează ori una sau mai multe întreprinderi preiau controlul exclusiv sau în comun al unei alte întreprinderi și condițiile prevăzute la punctul 5 litera (d) subpunctul (i) și la punctul 5 litera (d) subpunctul (ii) din Comunicarea privind o procedură simplificată sunt îndeplinite în conformitate cu toate definițiile plauzibile ale piețelor (1).
☐
Cotele de piață combinate ale tuturor părților la concentrare care desfășoară activități comerciale pe aceeași piață a produsului și pe aceeași piață geografică (suprapuneri orizontale) îndeplinesc cel puțin una dintre condițiile următoare: — ☐sunt mai mici de 20 %; — ☐sunt mai mici de 50 %, iar majorarea (delta) indicelui Herfindahl-Hirschman („IHH”) care rezultă în urma concentrării pe această piață este sub 150 (2).
☐
Cotele de piață individuale sau combinate ale tuturor părților la concentrare care desfășoară activități comerciale pe o piață a produsului care se găsește în amonte sau în aval față de o piață a produsului pe care își desfășoară activitatea orice altă parte la concentrare (relații pe verticală) îndeplinesc cel puțin una dintre următoarele condiții: — ☐sunt mai mici de 30 % pe piețele din amonte și din aval; — ☐sunt mai mici de 30 % pe piața din amonte, iar cota de achiziție a factorilor de producție din amonte afe­ rentă entității din aval este mai mică de 30 %; sunt mai mici de 50 % atât pe piața din amonte, cât și pe cea din aval, majorarea (delta) indicelui IHH care rezultă în urma concentrării este sub 150 atât pe piața din amonte, cât și pe cea din aval, iar întreprinderea mai mică în ceea ce privește cota de piață este aceeași pe piața din amonte și pe cea din aval (3).
☐
(1) Pragurile relațiilor pe orizontală și pe verticală se aplică oricărei definiții alternative plauzibile a pieței produsului și a pieței geografice care ar putea fi avută în vedere într-un anumit caz.
Este important ca definițiile piețelor furnizate în notificare să fie suficient de precise pentru a justifica aprecierea conform căreia pragurile în cauză nu sunt respectate și ca toate definițiile alternative plauzibile ale piețelor care ar fi putut fi avute în vedere să fie menționate (inclusiv piețele geografice mai restrânse decât cele naționale).
(2) IHH se calculează prin însumarea pătratelor cotelor de piață individuale ale tuturor întreprinderilor de pe piață: a se vedea Orientările Comisiei privind evaluarea concentrărilor orizontale în temeiul Regulamentului Consiliului privind controlul concentrărilor economice între întreprinderi (JO C 31, 5.2.2004, p. 5) punctul 16.
Cu toate acestea, pentru a calcula delta IHH care rezultă în urma concentrării, este suficient să se scadă din pătratul sumei cotelor de piață ale părților la concentrare (cu alte cuvinte, pătratul cotei de piață a entității rezultate în urma fuzionării) suma pătratelor cotelor de piață individuale ale părților (întrucât cotele de piață ale tuturor celorlalți concurenți de pe piață rămân neschimbate și, prin urmare, nu influențează rezultatul ecuației).
(3) Această categorie urmărește să includă majorări marginale pentru o integrare pe verticală preexistentă.
De exemplu, societatea A, activă în amonte și în aval, cu cote de piață de 45 % pe ambele piețe, achiziționează societatea B activă în amonte și în aval, cu o cotă de piață de 0,5 %.
Această categorie nu include situațiile în care partea cu cea mai mică cotă de piață nu este aceeași în amonte și în aval, inclusiv în cazul în care cotele de piață sunt sub 50 %, iar delta IHH este sub 150.
De exemplu, această categorie nu include următoarea situație: Societatea A, activă în amonte cu o cotă de piață de 45 % și în aval cu o cotă de piață de 0,5 %, achiziționează societatea B, activă în amonte cu o cotă de piață de 0,5 % și în aval cu o cotă de piață combinată de 45 %.
ȘI/SAU (e)
Punctul 5 litera (e) din Comunicarea privind o procedură simplificată ☐
☐
Partea care face notificarea preia controlul exclusiv al unei întreprinderi asupra căreia deține deja controlul în comun.